als_Latn bos_Latn ron_Latn
Duel i jashtezakonshem per kreun e Serise A ku edhe pas javes se katert vijojne te ecin koke me koke ne nje gare te ethshme Juventus dhe Roma, me pike te plota ne preludin e nje rivaliteti spektakolar per Scudeton. Kampionet e Italise zgjidhen gjithcka pa problem ndaj Cesenes qe u mposht 3-0 ne nje ndeshje qe pa si protagonist kryesor Arturo Vidal, autor i nje dygoleshi.
Per ndeshjen me Cesenen, Allegri kishte lene pushim dy lojtare kyc si Pogba e Tevez duke hedhur perpara dyshen Giovinco – Llorente dhe pavaresisht deshires se Cesenes per te mos bere viktimen e gatshme per t’u sakrifikuar, bardhezinjte zgjidhen gjerat qe ne minuten e 17. Penallti per Juventusin, me krahun e hapur te Casciones ne topin e goditur nga Pereyra, nga distanca e 11 m para portes u prezantua Vidal qe mposhti Lealin i cili preku topin por pa arritur qe ta ktheje. Ishte serish mbreti Artur ai qe i dhuroi qetesine bardhezinjve me golin e dyte personal ne minuten e 64, kur kontrolloi ne kufijte e zones per te shenuar me te djathten. Kapak sfides i vuri Stefan Lihtshtajner 5 minuta para fundit te kohes se rregullt, me zviceranin qe u fut ne zone dhe me nje goditje te leht6e kaloi Lelin per te vulosur fitoren 3-0.
Gjerat ishin me te veshtira per Romen ne Tardini, ku gjithsesi verdhekuqte arriten te dalin fitimtare ne shifrat 2-1, per te mos leshuar pe ndaj Juves dhe futur ne krize Parmen. Rudi Garcia kishte hedhur qe nga fillimi Francesco Totttin, autor i 19 golave kunder Parmes ne Seria A, perkrah tij Gervinho e Ljajic. Ishte pikerisht kapiteni qe ne minuten e 27 ftoi ne goditje me nje pasim gjenial Adem Ljajic dhe serbi goditi fluturimthi per te mposhtur Miranten. Roma ne avantazh ne pjesen e pare por ne te dyten skuadra e Donadonit risolli ekuilbrin me Paolo De Ceglien qe shenoi me koke ne minuten e 56 pas nje goditjeje kendi, duke i bere gjerat te veshtira per skuadren e Rudi Garcias. Roma arriti te gjente fitoren vetem ne minuten e 88 me Miralem Pjanic qe i dha fitoren kryeqytetasve me specialitetin e tij te preferuar, nje goditje denimi te ekzekutuar ne menyre perfekte per ta mbyllur me festen e Romes qe mbetet ne kuoten e 12 pikeve, po aq sa Juventus. Sfida vazhdon…
Pas ndaleses ne Palermo rikthehet te fitorja edhe Interi, qe mposhti 2-0 Atalanten per t’u katapultuar ne vendin e 3 te klasifikimit ne kuoten e 8 pikeve. Te zikalterit rikthehej nga minuta e pare Palacio, por argjentinasi duket se ende nuk eshte gati psikologjikisht. Interi ne sulm qe nga fillimi fitoi nje 11 metersh ne minuten e 29 per mbajtjen e Benaluane ndaj Ranochias dhe nga pika e bardhe Palacio nuk arriti ta fitonte duelin me Sportiellon qe me intuite i priti penalltine. Megjithate Interi vijoi presionin dhe gjeti avantazhin ne minuten e 41 fale nje mrekullie te Osvaldos. Roveshate spektakolare e italo-argjentinasit nga brenda zones per t’i dhene avantazhin skuadres se Mazarrit. Dyfishimi erdhi ne minuten e 87 me Hernanes qe u ngjit ne kateder me nje goditje te mrekullueshme duke e cuar topin ne kryqezimin e shtyllave. Asgje per te bere per Atalanten dhe Interi ne zonen Champions.
Vijon momenti negativ i Napolit qe beri hara-kiri ne shtepi ndaj Palermos qe barazoi 3-3 ne San Paolo duke shfrytezuar mangesite difensive te skuadres se Benitez. Spanjolli linte ne stol ne menyre befasuese Higuain per te lancuar Zapaten, dhe Napoli pati fillimin me te mire me Kulibali qe shenoi qe ne minuten e dyte pas goditjes se kendit te Callejon. Ne te 11 te kalterit gjeten dhe te dytin me Hamsik qe sherbeu per Zapaten i cili me te djathten e tij mposhti Sorrentinon, por pas proves se mire me Interin, siciljanet ishin te vendosur per te dhuruar beteje. Ne minuten e 18 shkeputje e bukur e Belottit per te shkurtuar distancat pas nje tjeter goditjeje kendi dhe ne te 24 Vaszques riktheu gjithshka nga e para. Morganella hyri ne zone nga e djathta dhe sherbeu per argjentinasin qe nuk mund te gabonte. Gjithsesi Napoli shkoi ne avantazh ne dhomat e zhveshjes me nje gol te shenuar ne shtese. Gargano dhuroi nje top te mrekullueshem per Callejon qe kontrolloi para se te shkarkonte te djathten ne rrjete. Nje Napoli qe krijon por dhe peson, historia nuk ndryshoi as ne kete mbremje me Belotin qe barazoi shifrat ne minuten e 61 duke ndeshkuar personalisht per here te dyte Rafaelk. 3-3 pavaresisht tentativave te te zoteve te shtepise per te marre tre pike, Palermo rezistoi per ta bere akoma me dramatik procesin e Benitez ne shtepine e Napolit.
als_Latn als_Latn als_Latn als_Latn als_Latn